Go keteka pharologano ka Pina ya Bosetšhaba, folaga, dikabo, le letshwao la setšhaba.

Vuk’uzenzele e lebelela bo tlhokwa jwa letsatsi leno le bokao jwa lona mo go rona jaaka ma-Aforika Borwa.
Ka la  27 Moranang 1994 Aforika Borwa e nnile le ditlho pho tsa ntlha tsa temokerasi tse di sa kgethololeng ka bo morafe. Puso e ntšhwa e ne ya tlhophiwa ka fa tlase ga boe teledipele jwa Moporesidente  yo o hulereng Nelson Mandela. Go setse go fitlheletswe go le gontsi mo dingwageng tse dintsi, fela go sa le go ntsi go go sa ntseng go tlhokwa go dirwa go tokafatsa naga ya rona le go fetola matshelo a maAforika Borwa otlhe.  Moranang ga se kgwedi fela ya go leba kwa morago go bona kwa naga e tswang gone, mme ke nako eo Aforika Bo rwa e ketekang bagale ba yona ba borre le ba bomme ka go dirisa Dikabo tsa Bosetšhaba. Ke diabo tsa maemo a a kwa go dimo tseo naga, ka Mopore sidente  wa yona, e di abelang baagi ba yona le baditšhaba ba ba botlhokwa.
Molaotheo wa Aforika Borwa  Molaotheo o ne wa kwalwa go ya ka melawana ya Kgaolo 5 ya Molaotheo wa nakwana (Molao 200 wa 1993) mme wa amogelwa lwa ntlha ke Kokoano ya Molaotheo ka la 8 Motsheganong 1996. Wa saenwa go nna molao ka la 10 Sedimonthole 1996.
Matshwao a rona a bosetšhaba Aforika Borwa ke naga e e kge thegileng ka ntlha ya fa re kgona go keteka pharologano ya rona ka go dirisa Matshwao a Bosetšhaba le Folaga ya Bosetšhaba, Pina ya Bosetšhaba ya Aforika Borwa le Letshwao la Setšhaba.
Folaga ya Aforika Borwa ga se e e tlwalegileng. Moakanyetso wa yona o dirilwe ke Mokwadisi  wa Matshwao a Setšhaba wa maloba wa Aforika Borwa, Fred Brownell, mme ya dirisiwa lwa ntlha ka la  27 Moranang 1994.
Mebala ya folaga ga e na bokao jo bo  rileng mme ga go le tshwao lepe le le tshwanetseng go tsamaisiwa le mebala ya folaga.
 ‘V’ e e mo folageng e kaya tshwaragano ya dielemente tse di farologaneng tsa Aforika Bo rwa le go tsamaya mmogo re le seoposengwe mo tseleng e e re lebisang kwa bokamosong.
Go phaphasela ga folaga Fa fologa e beilwe e tsepame mo leboteng , mmala o mohibidu o tshwanetse go nna ka fa molemeng wa motho yo o e lebileng mme setsholetsi kgotsa momeno o o tsenyang mogala o le kwa godimo. Mme fa e rapame, se tsholetsi sa yona se tshwane tse go nna ka fa molemeng wa motho yo o e lebileng mme mmala o mohibidu o nna kwa godimo. Fa folaga e beilwe gaufi kgotsa kwa morago ga sebui mo kopanong, e tshwanetse go nna mo letlhakoreng la moja la sebui. Fa e beilwe felo gongwe mo lefelong la kopano, e tshwanetse go nna mo letlhakoreng la moja la bareetsi.
Letshwao la Setšhaba Letshwao la Setšhaba, le le itse geng jaaka emboleme ya puso, ke letshwao le le kwa godimo le le bonalang la naga.
Letshwao la Setšhaba ke karolo e e  botlhokwa ya Kano e Kgolo. Setlankana se se bontshang kgatiso ya  Kano e Kgolo mo go sona se bontsha thata e e feletseng ka se kaya fa se atlanegisitswe ke Moporesidente  wa Aforika Borwa.
Letshwao la Setšhaba le tha nkgolotswe ka Letsatsi la Kgolo losego ka 2000. Dielemente tse di mo go lona di beilwe ka tsela e e supang tlhomamo le botlhokwa.  Moono o o mo go Letshwao la Setšhaba, “!ke e: /xarra //ke” le kwadilwe  ka puo ya Khoisan, le kaya batho ba ba farologaneng tshwaraganang.
Pina ya Bosetšhaba  Pina ya Bosetšhaba ga se e tlwae legileng ka e opelwa ka dipuo di le nne.
Pina ya Bosetšhaba e tlhagisi tswe ka 1997. Ke tshosobanyo ya dipina di le pedi (‘Nkosi Sikelel’ iAfrika’ le ‘The Call of South Africa’/’Die Stem van Suid-Afrika’); tse di neng di opelwa gareng ga 1994 le 1997.Matshwao a rona a Bosetšhaba ke a a latelang:
•	 Phologolo	ya	Bosetšhaba,	tshepe
•	 Lelomo	la	Bosetšhaba,		protea-kgolo
•	 Setlhare	sa	Bosetšhaba,	moduba
•	 Nonyane	ya	Bosetšhaba,	mogolori
•	 Tlhapi	ya	Bosetšhaba,	tlhapi	ya	galejune